CELEX: 62011TN0624
Language: el
Date: 2011-11-30 00:00:00
Title: Υπόθεση T-624/11: Προσφυγή της 30ής Νοεμβρίου 2011 — Yueqing Onesto Electric κατά ΓΕΕΑ — Ensto (ONESTO)

4.2.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 32/38
            
         Προσφυγή της 30ής Νοεμβρίου 2011 — Yueqing Onesto Electric κατά ΓΕΕΑ — Ensto (ONESTO)
   (Υπόθεση T-624/11)
   2012/C 32/76
   Γλώσσα του δικογράφου της προσφυγής: αγγλική
   
      Διάδικοι
   
   
      Προσφεύγουσα: Yueqing Onesto Electric Co. Ltd (Zhejiang, Κίνα) (εκπρόσωπος: B. Piepenbrink, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Ensto Oy (Porvoo, Φινλανδία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του δεύτερου τμήματος προσφυγών του Γραφείου Εναρμονίσεως στα πλαίσιο της εσωτερικής αγοράς (εμπορικά σήματα, σχέδια και υποδείγματα) της 20ής Σεπτεμβρίου 2011 στην υπόθεση R 2535/2010-2 και
            
         
               —
            
            
               να καταδικάσει το καθού στα δικαστικά έξοδα.
            
         
      Λόγοι και κύρια επιχειρήματα
   
   
      Αιτούσα την καταχώριση του κοινοτικού σήματος: η προσφεύγουσα
   
      Σήμα προς καταχώριση: το εικονιστικό σήμα «ONESTO», για προϊόντα της κλάσεως 9 — Αίτηση καταχωρίσεως του κοινοτικού σήματος υπ’ αριθ. W00909305
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: ο αντίδικος ενώπιον του τμήματος προσφυγών
   
      Αντιταχθέν σήμα ή σημείο: Αίτηση καταχωρίσεως κοινοτικού σήματος αρ. 1980242 του εικονιστικού σήματος «ENSTO», για προϊόντα των κλάσεων 7, 9 και 11, αίτηση καταχωρίσεως κοινοτικού σήματος 40600 του λεκτικού σήματος «ENSTO», για προϊόντα των κλάσεων 7, 9, 11 και 16, αίτηση καταχωρίσεως φινλανδικού σήματος 218071 του λεκτικού σήματος «ENSTO», για προϊόντα των κλάσεων 7, 9 και 11
   
      Απόφαση του τμήματος ανακοπών: απόρριψη της ανακοπής στο σύνολό της
   
      Απόφαση του τμήματος προσφυγών: ακύρωση της προσβαλλόμενης αποφάσεως και απόρριψη της αιτήσεως καταχωρίσεως κοινοτικού σήματος
   
      Προβαλλόμενοι λόγοι: παράβαση του άρθρου 8, παράγραφος 1, στοιχείο β', του κανονισμού 207/2009 του Συμβουλίου, καθόσον το τμήμα προσφυγών εσφαλμένως έκρινε ότι υφίσταται κίνδυνος συγχύσεως μεταξύ του προγενέστερου σήματος και του σήματος του οποίου ζητείται η καταχώριση